ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Βάσει συστάσεων του προέδρου της Ρυθμιστικής Αρχής,
συνιστώ σε όσους ενδέχεται
να είναι ιδιαίτερα ευάλωτοι στις επιπτώσεις της ακτινοβολίας,
δηλαδή στις εγκύους και σε παιδιά προσχολικής ηλικίας,
να φύγουν από την περιοχή σε ακτίνα οχτώ χιλιομέτρων
από τις εγκαταστάσεις του Θρι Μάιλ Άιλαντ μέχρι νεωτέρας.
3η ΗΜΕΡΑ 30 ΜΑΡΤΙΟΥ 1979
Αυτό καθώς και άλλα μέτρα έκτακτης ανάγκης
βασίζονται στην πεποίθησή μου ότι η υπερβολική σύνεση είναι προτιμότερη.
Μείνετε μέσα. Κλείστε όλα τα παράθυρα και τις πόρτες.
Πρόκειται μόνο για προληπτικό μέτρο.
Οι επιχειρήσεις έκλεισαν καθώς οι κάτοικοι έφυγαν.
Τα σχολεία σε απόσταση οχτώ χλμ. από τον σταθμό
έκλεισαν σήμερα επ' αόριστον.
Θυμάμαι ότι επικρατούσε χάος στην τάξη.
Οι καθηγητές συνεδρίαζαν στον διάδρομο.
Ως εξάχρονο, έχεις περιέργεια για τα πάντα.
Αλλά φαινόταν από τα πρόσωπά τους ότι κάτι ανησυχητικό συνέβαινε.
Ξέρω ότι η μητέρα μου πήρε πολλές φορές στο σχολείο,
αλλά δεν μπορούσε να βγάλει γραμμή.
Θυμάμαι να μας λένε να επιστρέψουμε στις θέσεις μας,
να μας ηρεμoύν, να μας κρατάνε απασχολημένους,
να μας λένε ότι πρέπει να επιστρέψουμε στα σπίτια μας.
Έξω από το παράθυρο
το μόνο που έβλεπες ήταν ουρές αυτοκινήτων που έφευγαν.
Τα κορναρίσματα ήταν απίστευτα.
Σε τέτοιο βαθμό που έπρεπε να κλείνεις τα αυτιά σου.
Είδα ανθρώπους ντυμένους με λευκές στολές
να ανεβοκατεβαίνουν τον δρόμο.
Και σκεφτόμουν
"Είναι σαν τον Πόλεμο των Άστρων". Σαν τους Στρατιώτες Εισβολής.
Αλλά δεν καταλάβαινα γιατί ήταν εκεί.
"Τι θα γίνει;"
Η Πολιτική Προστασία γειτονικών κομητειών
έχει δημιουργήσει κέντρα εκκένωσης για όσους θέλουν να φύγουν.
Και ζητήθηκε από τους κατοίκους σε ακτίνα 15 χλμ. να μείνουν στο σπίτι επ' αόριστον.
Κλείστε παράθυρα και πόρτες. Συντονιστείτε στον αγαπημένο σας σταθμό
και αναμείνατε οδηγίες.
Ο Θόρνμπεργκ τόνισε επανειλημμένα
ότι δεν έχει δοθεί κάποια διαταγή εκκένωσης ακόμη,
αλλά παραδέχτηκε ότι υπάρχει αυτή η πιθανότητα.
Απλώς ζητάμε από όλους να είναι έτοιμοι να μετακινηθούν,
αλλά να μη φύγουν τώρα. Κανείς δεν κινδυνεύει αυτήν τη στιγμή.
Ο κυβερνήτης ήταν συγκεκριμένος.
"Είναι μόνο προληπτικό μέτρο".
Αλλά προκάλεσε αυτό που προσπαθούσαμε να αποφύγουμε.
Πανικό.
Πού θα πάτε;
Πάω στη μητέρα μου. Δεν έχω πού αλλού να πάω.
Φεύγω. Δεν θα γυρίσω.
Ευτυχώς, ο άντρας μου ήταν σπίτι.
Είχαμε παιδί προσχολικής ηλικίας και του είπα
"Πρέπει οπωσδήποτε να φύγουμε".
Μια από τις δυσκολίες που αντιμετώπισα φεύγοντας ήταν το τι να πάρω μαζί μου.
Ήταν σημαντικό για μένα να έχω τα πιστοποιητικά γεννήσεως,
ώστε αν, ο μη γένοιτο, αποχωριστούμε ποτέ, να μπορώ να αποδείξω ότι είναι παιδιά μου.
Ήταν ένα από αυτά που σκέφτηκα.
Κι όταν βγήκαμε από την είσοδο με το αμάξι,
κοίταξα πίσω όλα όσα αγαπούσα και αναρωτήθηκα αν θα επιστρέψω ποτέ.
Πολύ δύσκολο.
Τι σκεφτήκατε όταν ακούσατε τα νέα;
Να φύγω τρέχοντας.
Όταν γύρισαν σπίτι τα παιδιά μου, δεν ήθελα να τα πανικοβάλω.
Οπότε, τους είπα
"Θα πάμε εκδρομή στη γιαγιά και στον παππού".
Στόχος μου ήταν να απομακρύνω τα παιδιά μας από αυτό,
ό,τι κι αν ήταν αυτό το τέρας.
Οι κάτοικοι της περιοχής δεν περιμένουν την επίσημη εκκένωση.
Σχεδόν ο μισός πληθυσμός έφυγε.
Έφυγαν τόσοι από το Μίντλταουν σήμερα
που η αστυνομία επέβαλε νυχτερινή απαγόρευση κυκλοφορίας
για να αποτρέψει πιθανές λεηλασίες.
Είναι προφανές ότι το πυρηνικό ατύχημα που συνέβη το πρωί της Τετάρτης
ήταν πολύ πιο περίπλοκο και πιο σοβαρό
απ' ό,τι παρουσιάστηκε αρχικά στο κοινό.
Καθώς φεύγαμε από το σπίτι δεν καταλάβαινα τι συνέβαινε,
αλλά ήξερα ότι κάτι δεν πάει καλά.
Και σκεφτόμουν "Θα μπορέσουμε να επιστρέψουμε ποτέ;
Θα είναι ακόμα εδώ το σπίτι μου;"
Θυμάμαι να βλέπω τα πρόσωπα των ανθρώπων στα οχήματά τους.
Ο κόσμος φοβόταν.
Αξιωματούχοι δήλωσαν σήμερα ότι η ακτινοβολία στον θόλο του κτιρίου
ήταν στα 30.000 rem ανά ώρα,
75 φορές περισσότερο από τη θανατηφόρα δόση για έναν άνθρωπο
και 3.000 φορές περισσότερο απ' ό,τι έχει ένας αντιδραστήρας σε κανονικές συνθήκες.
Το πλούμιο, δηλαδή το ραδιενεργό σύννεφο που ταξιδεύει με τον άνεμο,
πήγαινε προς τα βόρεια,
ακριβώς προς την κατεύθυνση εκκένωσης.
Πρέπει να προσπαθήσετε να την κρατήσετε μακριά σας.
Αν βγείτε έξω και πέσει πάνω σας,
πρέπει να μπείτε μέσα, να βγάλετε τα ρούχα σας,
να τα πλύνετε…
Όταν φτάσαμε στα πεθερικά μας, μας έβαλαν όλους…
να βγάλουμε τα ρούχα μας, να κάνουμε ντους και να αλλάξουμε ρούχα.
Και θυμάμαι να σκέφτομαι τότε "Νιώθω σαν λεπρή".
Σήμερα, τρίτη μέρα μετά το ατύχημα,
σύγχυση, αντιφάσεις και ερωτήσεις
αιωρήθηκαν στην ατμόσφαιρα σαν ατομικά σωματίδια.
Και καθώς βλέπαμε τον Γούολτερ Κρόνκαϊτ στις ειδήσεις,
οι περισσότεροι ήμασταν σοκαρισμένοι
για το ότι συνέβη κάτι τέτοιο στη μικρή μας πόλη.
Αλλά δεν έφευγαν όλοι. Κάποιοι είπαν ότι θα μείνουν.
Δεν φύγαμε, δεν σκεφτήκαμε να φύγουμε.
Αν ήμουν νεότερος με παιδιά, μάλλον θα το έκανα.
Όσοι είχαν επιλογές για να φύγουν θα έφευγαν,
αλλά πολλοί δεν είχαν τέτοιες επιλογές.
Υπήρξε συνειδητοποίηση
ότι η κοινότητα δεν θα ήταν ποτέ ξανά η ίδια.
Οι σημερινές μετρήσεις δεν είναι υψηλότερες από τις χθεσινές.
Πήγαμε στο σπίτι της γιαγιάς μου,
που ήταν μόνο 15 χιλιόμετρα μακριά, στο Χάρισμπεργκ.
Εγώ ήμουν πολύ περίεργη,
οπότε, άκουγα τις συζητήσεις των ενηλίκων και το τι συνέβαινε.
Κάθε μέρα μετά την αρχική έκλυση το πρωί της Τετάρτης,
η κατάσταση γίνεται όλο και πιο μπερδεμένη καθώς…
Η εταιρεία είπε ότι η διαρροή είχε σταματήσει.
Αξιωματούχοι της Ρυθμιστικής Αρχής είπαν ότι συνεχίζεται.
Ήταν απίστευτο.
Έχει ορίσει ο κυβερνήτης κάποιο άτομο ή κάποια ομάδα εργασίας
που θα επιβλέπει τις επιπτώσεις…
Νομίζω ότι σκέφτεται να δημιουργήσει κάποια ομάδα εργασίας.
Η διαχείριση των πληροφοριών
ήταν τελικά μία από τις μεγαλύτερες προκλήσεις της κρίσης.
Υπήρχαν χιλιάδες φήμες και αντικρουόμενες πηγές πληροφοριών.
Έπρεπε να ορίσουμε μια αξιόπιστη πηγή που ο κόσμος μπορούσε να εμπιστευτεί.
Οπότε, ο κυβερνήτης Θόρνμπεργκ τηλεφώνησε στον πρόεδρο.
Εκείνη την εποχή εγώ επέβλεπα το ατύχημα για το προεδρικό γραφείο.
Ο κυβερνήτης ζήτησε από τον πρόεδρο Κάρτερ
ένα άτομο το οποίο θα επιβλέπει την όλη διαχείριση του ατυχήματος
και θα είναι υπεύθυνο για να μιλάει στον Τύπο.
Ασχολήθηκε ο ίδιος ο πρόεδρος επειδή εκείνη την εποχή
η ενεργειακή πολιτική προκαλούσε συνεχώς ανησυχία.
Και υπήρχε η αίσθηση ότι χρειαζόμαστε την πυρηνική ενέργεια.
Αλλά είχε εκπαιδευτεί και ο ίδιος ως πυρηνικός μηχανικός.
Ήταν στο πυρηνικό ναυτικό.
Ο κος Κάρτερ ξέρει από ατυχήματα σε πυρηνικούς σταθμούς.
Στις αρχές της δεκαετίας του '50,
ως εκπαιδευόμενος πυρηνικός μηχανικός, ηγήθηκε μιας αποστολής 22 αντρών
στον πυρήνα ενός αντιδραστήρα στο Τσοκ Ρίβερ του Καναδά,
όπου είχε συμβεί τήξη πυρήνα.
Πέρασε σχεδόν ενάμισι λεπτό εκεί βοηθώντας στην αποσυναρμολόγηση του αντιδραστήρα.
Οπότε, ένιωθε πολύ βέβαιος για την ακεραιότητα της τεχνολογίας.
Ο πρόεδρος έστειλε τον προσωπικό του αντιπρόσωπο,
τον κο Χάρολντ Ντέντον, υπεύθυνο επιχειρήσεων της Ρυθμιστικής Αρχής,
για να βοηθήσει εμένα και τους ειδικούς μας
στην επίβλεψη της κατάστασης και στην ενημέρωση του κοινού.
Εντός της Ρυθμιστικής Αρχής, ο Χάρολντ Ντέντον θεωρούταν
ένας από τους πιο καταρτισμένους ανθρώπους.
Ήταν ο αντιπρόσωπος του Τζίμι Κάρτερ στο Θρι Μάιλ Άιλαντ.
Ήταν εκεί για να αξιολογήσει την κατάσταση
και να του δώσει πληροφορίες για το τι συνέβαινε.
Ανησυχούμε για την κατάσταση του καυσίμου στον πυρήνα.
Υπάρχει και μια φυσαλίδα στο δοχείο το οποίο σημαίνει
ότι οποιαδήποτε αλλαγή πρέπει να παρακολουθείται στενά…
Ο Ντέντον μάς είπε
"Υπάρχει μια φυσαλίδα υδρογόνου μέσα στον αντιδραστήρα
η οποία, αν αφεθεί στην τύχη της, μπορεί να εκραγεί".
Και για πρώτη φορά από την αρχή όλου αυτού,
πρέπει να πω ότι φοβήθηκα.
Γιατί οι συνέπειες μιας φυσαλίδας υδρογόνου
ήταν δυνητικά καταστροφικές.
Το CBS παρουσιάζει: Κίνδυνος στο Θρι Μάιλ Άιλαντ.
Η κατάσταση στον αντιδραστήρα είναι σταθερή προς το παρόν,
αλλά εγκυμονεί κινδύνους.
Μια φυσαλίδα με ραδιενεργό αέριο έχει σχηματιστεί στην κορυφή του δοχείου.
Είχαμε μπει σε ένα νέο στάδιο του ατυχήματος.
Μια φυσαλίδα υδρογόνου
στην καρδιά ενός πυρηνικού σταθμού
με άγνωστες συνέπειες.
Το υδρογόνο εκρήγνυται.
Επομένως, ήταν πιθανό να έχουμε έκρηξη μέσα στον αντιδραστήρα.
Αυτό έγινε στο Τσερνόμπιλ.
Η έκρηξη αέριου υδρογόνου διέλυσε την οροφή του αντιδραστήρα
και διέρρευσε ακτινοβολία στο περιβάλλον.
Αυτό το ατύχημα συνέβη το 1986
και κάποιες περιοχές θα παραμείνουν αποκλεισμένες για αιώνες.
Η φούσκα στο δοχείο αποτελείται κυρίως από υδρογόνο.
Επομένως, αν υπάρχει πηγή οξυγόνου
και μια πηγή ανάφλεξης, μπορεί να πάρει φωτιά.
Όταν έμαθα για τη φυσαλίδα υδρογόνου
συνειδητοποίησα ότι υπήρχε μεγάλη πιθανότητα να χάσουμε τα πάντα.
Όλα αυτά για τα οποία έχουμε πασχίσει,
θα χάνονταν όλα.
…για το πρόβλημα στο Θρι Μάιλ Άιλαντ. Πόσο επικίνδυνο είναι;
Κινδυνεύουμε από το σύνδρομο της Κίνας; Μπορεί να υπάρξει μια τεράστια καταστροφή;
Πάντα υπήρχε η πιθανότητα του συνδρόμου.
Έχει ληφθεί υπόψη σε όλους τους υπολογισμούς.
Μια τέτοια καταστροφή από μια τήξη πυρήνα μεγάλου μεγέθους
σημαίνει δεκάδες χιλιάδες θάνατοι, εκατοντάδες χιλιάδες καρκίνοι,
μόλυνση χιλιάδων τετραγωνικών χιλιομέτρων γης.
-Δρ Λαπ; -Αυτό που έχει ειπωθεί…
Ήμουν πολύ φοβισμένη,
κανένα μέρος στην κεντρική Πενσυλβάνια δεν ήταν ασφαλές.
Οι πιθανότητες του να επιβιώσουμε ακόμη και 60 χιλιόμετρα μακριά
μπορεί να μειώνονταν αισθητά.
Ήδη φοβόντουσαν όλοι την πυρηνική ενεργεία
όταν έμαθαν ότι η φυσαλίδα υδρογόνου μπορεί να ανατινάξει τον αντιδραστήρα.
Η Ρυθμιστική Αρχή Πυρηνικής Ενέργειας
τα θαλάσσωσε από άποψη επικοινωνίας.
Και μεταξύ τους και προς το κοινό.
Άφησαν τον κόσμο να ζει με φόβο
ενώ προσπαθούσαν να δουν τι θα κάνουν.
Είμαστε αντιμέτωποι με την αμυδρή αλλά υπαρκτή πιθανότητα
τήξης πυρήνα αντιδραστήρα στον πυρηνικό σταθμό του Θρι Μάιλ Άιλαντ.
4η ΗΜΕΡΑ
Το προσωπικό συνεχίζει να εξετάζει το ερώτημα
του πόσο απομένει μέχρι την έκρηξη και αν οι θερμοκρασίες…
Εκείνο το Σάββατο ήταν μια εκπληκτικά ανησυχητική μέρα.
Οι επιστήμονες ανησυχούν ότι η θερμοκρασία των 300 βαθμών των καυσίμων
είναι αρκετή για να πυροδοτήσει τη φυσαλίδα.
Είχαμε ένα σχεδόν εξολοκλήρου μαθηματικό πρόβλημα
και έπρεπε να περιμένουμε όσο οι ειδικοί προσπαθούσαν να καταλάβουν
αν όντως είχαμε μια πολύ επικίνδυνη φυσαλίδα.
Οι 1.000 πυρηνικοί επιστήμονες και τεχνικοί
που ήρθαν εδώ για να σώσουν τον αντιδραστήρα
πρέπει να λύσουν αρκετά προβλήματα.
Κλήθηκαν μηχανικοί από όλο τον κόσμο.
"Πόσο επικίνδυνο είναι; Πώς εξουδετερώνεται;"
Διακυβευόταν το μέλλον της πυρηνικής ενέργειας.
Σε μια κυβερνητική μελέτη υπολογίστηκε
ότι θα πεθάνουν 45.000 άνθρωποι και θα υποστούν βλάβες 250.000.
Λόγω αυτής της πιθανότητας οι αρχές δεν αποκλείουν την εκκένωση.
Και στα υψηλότερα κλιμάκια
υπήρχαν συζητήσεις για την εκκένωση εκατομμυρίων ανθρώπων.
Βιώναμε το χειρότερο σενάριο.
Αξιωματούχοι της εταιρείας
και της κυβέρνησης διαφωνούν σχετικά με ζωτικά θέματα.
Οι ειδικοί δεν μπορούν να βγάλουν συμπεράσματα
για το μέγεθος της φυσαλίδας υδρογόνου.
Ήξερα ότι υπήρχαν διαφορές απόψεων εντός της Ρυθμιστικής Αρχής
για το τι στο καλό συμβαίνει.
"Μπορεί να εκραγεί". "Να γίνει εκκένωση;"
Έλαβα τηλεφωνήματα από συγγενείς στην Πενσυλβάνια.
"Φυσάει προς τα δω, να πάμε στη Νέα Υόρκη;"
Και τους είπα "Ηρεμήστε, μια στιγμή".
Δεν υπάρχει τρόπος να εξαλείψουν
οι επιστήμονες τη φυσαλίδα υδρογόνου μέσα στον αντιδραστήρα
χωρίς να υπάρξει κάποιος κίνδυνος τήξης πυρήνα.
Κάναμε αναλύσεις, το δουλεύαμε,
προσπαθούσαμε να υπολογίσουμε τον σχετικό κίνδυνο.
Όμως, καταλήγει να υπάρχει συναισθηματικός κίνδυνος
και η κατάσταση μπορεί να ξεφύγει, ειδικά στα ΜΜΕ.
Υπό αυτές τις συνθήκες,
μπορεί να εισέρχεται οξυγόνο στη φυσαλίδα.
Όσο περισσότερο οξυγόνο, τόσο μεγαλύτερος ο κίνδυνος έκρηξης.
Δύο κίνδυνοι παραμένουν. Ένας από τη φυσαλίδα αερίου.
Κι ο άλλος από τη συσσώρευση ραδιενεργών υλικών στο κτίριο προστασίας.
Βράδυ Σαββάτου, σε λεζάντα
που έπαιξε στις οθόνες των τηλεοράσεων,
"Η φυσαλίδα υδρογόνου στον αντιδραστήρα
παρουσιάζει ενδείξεις ότι θα μπορούσε να εκραγεί".
…ενδείξεις ότι θα μπορούσε να εκραγεί.
Ο πρόεδρος της Ρυθμιστικής Αρχής είπε
"Ίσως είναι συνετό να εκκενωθεί η περιοχή".
Εκείνη τη στιγμή 25 δημοσιογράφοι όρμηξαν μέσα στο γραφείο μου.
Μου φώναζαν "Να φύγουμε;".
Ένας τους έκλαιγε.
Ο πανικός ήταν προφανής.
Όσο αυξάνεται η ανησυχία, αρκετός κόσμος πηγαίνει σε καταφύγια,
όπως σε ένα γήπεδο 18 χιλιόμετρα μακριά από τον σταθμό.
Δεν μπορούσα να καταλάβω, αλλά ρώτησα "Τι συμβαίνει; Θα πεθάνουμε;"
Ήταν σαν να κρέμεσαι από μια κλωστή, τρομοκρατημένη.
Τι θα συμβεί στον σταθμό; Ανατινάσσεται σαν τις πυρηνικές βόμβες;
Τι είναι στην πραγματικότητα η τήξη ενός πυρήνα;
Ο φόβος αυξήθηκε επειδή ήταν ο φόβος του αγνώστου.
Μπορεί να μην εμφανές τώρα,
αλλά τι θα γίνει σε 25 χρόνια, αν υπήρξε έκθεση;
Η γυναίκα μου ήταν έγκυος.
Και πήγα στο κέντρο εκκένωσης με τον κυβερνήτη και την οικογένειά μου.
Θέλαμε να σταματήσουμε τις φήμες που ανησυχούσαν τον κόσμο,
οι οποίες δημιουργούσαν περισσότερο φόβο.
Μας εξηγείτε ποιοι είναι οι κίνδυνοι; Πόσο επικίνδυνο είναι;
Μόνο αν είναι ανεπιτυχείς οι προσπάθειες που γίνονται τώρα
θα στραφούμε σε άλλες επιλογές.
Λόγω της αυξανόμενης ανησυχίας για τη φυσαλίδα,
Ο κυβερνήτης Θόρνμπεργκ είπε στον πρόεδρο
"Θα ήθελα τη σύσταση της ομοσπονδιακής κυβέρνησης",
σχετικά με το αν θα πρέπει να επεκτείνει την εκκένωση των οχτώ χιλιομέτρων
και να δώσει διαταγή για εκκένωση ευρείας κλίμακας 360 μοιρών.
Υπήρχε ανησυχία για τις μόνιμες επιπτώσεις στην πυρηνική βιομηχανία.
Είναι δύσκολο να πάρεις μια τέτοια απόφαση
όταν δεν μπορείς να βασιστείς σε ξεκάθαρα στοιχεία.
Οπότε, αργά το Σάββατο ο πρόεδρος αποφάσισε
ότι είναι πολύ σημαντικό να επισκεφτεί τον αντιδραστήρα,
ως τρόπο για να ηρεμήσει τον κόσμο.
5η ΗΜΕΡΑ
Θα προσευχηθούμε να μας προστατεύσει ο Θεός εν μέσω της σύγχυσης
και της αβεβαιότητας που βιώνουμε.
Έχουμε πίστη στον Κύριο ότι δεν πρόκειται να συμβεί κάτι χειρότερο.
Όταν πήγε εκεί ο πρόεδρος Κάρτερ,
η κατάσταση ήταν ακόμη αρκετά χαώδης.
Υπήρχε πιθανότητα να ανατιναχτεί η φυσαλίδα υδρογόνου.
Αλλά η παρουσία του προέδρου
διαβεβαίωσε την πυρηνική βιομηχανία ότι
"Παιδιά, μαζί σας είμαι"
κι έδειξε σε όλους ότι "Η πυρηνική ενέργεια δεν είναι κακή".
O κύριος λόγος της επίσκεψης του προέδρου Κάρτερ στο Θρι Μάιλ Άιλαντ
ήταν να καθησυχάσει την αμερικανική κοινή γνώμη.
Το κύριο μέλημά μου εδώ σήμερα το απόγευμα
ήταν να μάθω όσα περισσότερα μπορώ ως πρόεδρος
σχετικά με τα προβλήματα στον πυρηνικό σταθμό του Θρι Μάιλ Άιλαντ.
Και να διαβεβαιώσω τους κατοίκους
ότι γίνεται και θα γίνει ό,τι είναι δυνατόν
για να λυθούν τα προβλήματα.
Ο πρόεδρος Κάρτερ προσπαθούσε να περάσει το μήνυμα
"Ξέρουμε τι κάνουμε. Θα σας προστατεύσουμε.
Δεν κινδυνεύετε".
Αφού έφυγε ο πρόεδρος από το νησί,
το προσωπικό του Ντέντον έλεγξε όλους τους υπολογισμούς.
Τους κοίταζαν ξανά και ξανά,
ώσπου τελικά βρήκαν ένα λάθος
το οποίο επιβεβαίωσε ότι η φυσαλίδα υδρογόνου
δεν ήταν σοβαρή απειλή.
Κινδυνεύει ο κόσμος στην περιοχή;
Δεν πιστεύω ότι υπάρχει άμεσος κίνδυνος. Η κατάσταση σταθεροποιήθηκε.
Αλλά είναι σημαντικό να έρθει ο πυρήνας
σε κατάσταση ψυχρού τερματισμού με τη…
Ανακουφίστηκα πολύ.
Το είχαμε ξεπεράσει χωρίς να χαθούν ζωές.
Για μένα, η άμεση κρίση είχε τελειώσει.
Αυτό το πυρηνικό ατύχημα προφανώς προκαλεί ανησυχία σε όλους μας.
Σας αξίζει μια πλήρης εξήγηση και θα την έχετε.
Έχω δώσει διαταγή να συσταθεί
μία ανεξάρτητη προεδρική επιτροπή ειδικών
για να διερευνήσει τα αίτια του ατυχήματος και να προβεί σε συστάσεις
σχετικά με το πώς θα βελτιώσουμε την ασφάλεια των πυρηνικών σταθμών.
7η ΗΜΕΡΑ
Ακριβώς πριν από μία βδομάδα ξεκίνησε το ατύχημα
στον πυρηνικό σταθμό του Θρι Μάιλ Άιλαντ στην Πενσυλβάνια.
Ο ελαττωματικός σταθμός
εκπέμπει ακόμη κάποια ραδιενέργεια στον περιβάλλοντα αέρα.
Σήμερα το πρωί επιστήμονες της κυβέρνησης
έπαιρναν μετρήσεις της ακτινοβολίας που διαρρέεται.
Έπρεπε να βγάλουν το υδρογόνο από τον αντιδραστήρα.
Οπότε, βρήκαν μία μέθοδο
για να αποβάλουν ευγενή αέρια και οτιδήποτε άλλο.
Αυτό θα μείωνε την πίεση.
Η προβλεπόμενη εκπομπή ακτινοβολίας σήμερα στο Θρι Μάιλ Άιλαντ
έχει επιφέρει διάφορες συνέπειες.
Όμως, κάθε φορά που άνοιγαν τη βαλβίδα αερισμού
υπήρχε ανεξέλεγκτη διαρροή ακτινοβολίας στο περιβάλλον.
Δεν είχαν άλλη επιλογή.
Έπρεπε να το κάνουν.
ΕΞΑΦΑΝΙΖΕΤΑΙ Η ΦΥΣΑΛΙΔΑ ΥΔΡΟΓΟΝΟΥ
Σε τι εκτεθήκαμε τα παιδιά μου κι εγώ εκείνες τις τρεις μέρες;
ΔΗΜΟΣΙΑ ΣΥΝΕΔΡΙΑΣΗ ΠΡΟΕΔΡΙΚΗ ΕΠΙΤΡΟΠΗ
Η ανευθυνότητα της Met-Ed, η ανευθυνότητα της Ρυθμιστικής Αρχής…
Πώς μπόρεσε να συμβεί κάτι τέτοιο;
Και…
Ελπίζω να μη γίνουμε μέρος των στατιστικών
σε δέκα, 20 ή 30 χρόνια, αλλά ξέρω ότι θα γίνουμε.
Ξέρετε πώς είναι να πεθαίνει κάποιος από καρκίνο; Εγώ ναι.
Δεν είναι σωστό να πάθει κάτι τέτοιο ο γιος μου, η γυναίκα μου ή εγώ.
Περάσαμε πολύ χρόνο προσπαθώντας να βρούμε πόση ακτινοβολία
συνέχιζε να διαρρέεται στην ατμόσφαιρα.
Σε ένα βαν, ένας επιστήμονας της κυβέρνησης
ανέλυε δείγματα αέρα, νερού και βλάστησης.
Τα επίπεδα που μας έδιναν δεν ήταν επικίνδυνα
για την υγεία των ανθρώπων της περιοχής.
Όλος ο κρατικός ιατρικός μηχανισμός
είπε ότι δεν έχουν λόγο να ανησυχούν στο Χάρισμπεργκ.
Εκτιμούμε ότι δεν θα υπάρξουν θάνατοι από καρκίνο
σε αυτόν τον πληθυσμό λόγω της σημερινής έκθεσης σε ακτινοβολία.
Ένας ειδικός στην πυρηνική φυσική δήλωσε
ότι η δραματική παρουσίαση ειδήσεων μάλλον έκανε περισσότερη ψυχολογική ζημιά
απ' ό,τι η ακτινοβολία αυτές τις εφτά δύσκολες ημέρες.
Το γεγονός είναι ότι οι διάφορες μετρήσεις δεν έδειξαν σε καμία φάση
επίπεδα μόλυνσης που ήταν επικίνδυνα για υγιείς ανθρώπους.
Η βιομηχανία βιαζόταν να απαλλαγεί από οποιαδήποτε ευθύνη
αμέσως μετά το ατύχημα.
Και το καλύτερό μας εργαλείο μέτρησης, δυστυχώς, είναι οι άνθρωποι.
Αν δεν ψάξεις, δεν βρίσκεις.
Κάποιοι από τους ανιχνευτές δεν εντόπισαν την ακτινοβολία που διέρρευσε.
Κάθε δόση ακτινοβολίας είναι μια υπερβολική δόση.
Λίγη ακτινοβολία κάνει λίγο κακό, πολλή κάνει περισσότερο.
ΔΡ ΓΟΥΟΛΝΤ ΝΕΥΡΟΒΙΟΛΟΓΟΣ
Κανείς δεν ξέρει πόση ακτινοβολία διέρρευσε,
επειδή δεν έχουμε τους αριθμούς.
Οι εκτιμήσεις σχετικά με την ακτινοβολία στο Θρι Μάιλ Άιλαντ
αγνοούν πάρα πολλές μεταβλητές.
Όποιος λέει με ακρίβεια πόση ακτινοβολία απελευθερώθηκε λόγω του ατυχήματος
ή είναι ψεύτης ή βλάκας.
Ίχνη ραδιενεργού ιωδίου βρέθηκαν σε δείγματα γάλακτος της περιοχής.
Η Hershey δεν έχει χρησιμοποιήσει καινούργιο γάλα έκτοτε
και ελέγχει τα προϊόντα της για ραδιενέργεια.
Και σε περιοχές με λύματα του σταθμού έχει βρεθεί ραδιενεργό ιώδιο.
Όταν επιστρέψαμε μετά την εκκένωση, ήθελα να πάω στη ράμπα σκαφών.
Ήταν ένα από τα αγαπημένα μου μέρη, πήγαινα και έκανα βατραχάκια με πέτρες.
Αλλά θυμάμαι ότι είδα πάρα πολλά νεκρά ψάρια.
Κατά μήκος του ποταμού. Και στις δύο όχθες.
Θυμάμαι να σκέφτομαι "Κάτι διέρρευσε εκεί μέσα
που ήταν πιο ισχυρό απ' ό,τι είπαν".
Ο κόσμος ήταν ακόμα κάπως καχύποπτος σχετικά με αυτό που έγινε.
Για πρώτη φορά σε δέκα μέρες, ο κυβερνήτης
ήρε όλες του τις εντολές σχετικά με το ατύχημα.
Τα σχολεία σε απόσταση 8 χλμ.
άνοιξαν και πάλι και οι έγκυες γυναίκες επέστρεψαν σπίτια τους.
Όλα έδειχναν κανονικά,
αλλά επιστρέψαμε κι όλα ήταν σε μια κατάσταση αναμονής.
Ήμουν στον πυρηνικό σταθμό και…
κάποιες μέρες είχες μια μεταλλική γεύση στο στόμα.
Tις μέρες που ήμασταν απέναντι από το Θρι Μάιλ Άιλαντ
είχαμε πονόλαιμο.
Και όλοι στην περιοχή είχαν πονόλαιμο.
Ο γιος μου είπε "Μαμά, έκανα εμετό".
Ήταν βλεννώδης με ένα απίστευτο πράσινο χρώμα.
Και με τρόμαξε πολύ.
Πήρα αμέσως τον παιδίατρό μας και μου είπε
"Τζόις, πραγματικά δεν ξέρω".
Μια κοπέλα που ήταν στο λύκειο τότε,
ήταν έξω την Τετάρτη, την Πέμπτη, την Παρασκευή,
έκανε ποδήλατο όλη μέρα στο Μίντλταουν.
Είχε δερματικές αλλοιώσεις.
Όταν το ψάχνεις βαθύτερα και μιλάς στους κατοίκους,
βλέπεις ότι είχαν μεταλλική γεύση, ερεθισμό στα μάτια, διάρροια, εμετό.
Όλα όσα παθαίνεις όταν εκτεθείς σε ακτινοβολία.
Και η ακτινοβολία έχει μακροχρόνιες δυσμενείς επιπτώσεις,
μπορεί να προκαλέσει καρκίνο.
Οι 11.000 κάτοικοι του Μίντλταουν
ανησυχούν πολύ για την υγεία και την ασφάλειά τους.
Πριν το ατύχημα ζούσα στον κόσμο μου.
Δεν σκεφτόμουν ούτε την ακτινοβολία ούτε τους κινδύνους, τίποτα.
Τίποτα.
Πάρτε αυτό το φυλλάδιο για μικρές ποσότητες ακτινοβολίας.
Αλλά όταν σου συμβαίνει κάτι τέτοιο, που μπορεί να χάσεις τα πάντα…
Διακυβεύονται οι ζωές των παιδιών σου.
Ήξερα ότι έπρεπε να σταματήσω να αιθεροβατώ
και ήρθε η ώρα να διαβάσω και να δω τι πραγματικά συνέβη.
ΘΑΨΤΕ ΤΗ MET-ED ΟΧΙ ΕΜΑΣ ΚΛΕΙΣΤΕ ΤΟ Θ.Μ.Α.
Μεγάλη συγκέντρωση στο Χάρισμπεργκ μπροστά από το Καπιτώλιο.
Είπαν ότι ήρθε η ώρα να κλείσει ο σακατεμένος σταθμός του Θρι Μάιλ Άιλαντ.
Ο κόσμος έλεγε "Όχι στην πυρηνική ενέργεια",
που δεν θα το άκουγες ποτέ υπό κανονικές συνθήκες στην κοινότητά μας.
Για μια κοινότητα σαν τη δική μας, μέρος του προβλήματος
είναι ότι κανείς δεν αμφισβήτησε την πυρηνική ενέργεια όταν ήρθε.
Ο Συναγερμός για το Θρι Μάιλ Άιλαντ διοργάνωσε τη συγκέντρωση.
Ο Συναγερμός για το Θρι Μάιλ Άιλαντ ξεκίνησε το 1977
λόγω ανησυχίας για την πυρηνική ενέργεια και ήμασταν στο περιθώριο.
Αλλά ένα ατύχημα, μια τήξη πυρήνα,
μπορεί να σε μετατρέψει από παρία σε Μεσσία.
Κάποτε πίστευα τους αξιωματούχους της κυβέρνησης.
Αλλά τώρα δεν θέλω καν να μου ζητάνε να τους πιστέψω.
Γι' αυτό είμαστε εδώ.
Αποφάσισα να πάω στις συναντήσεις της κοινότητας.
Και θα ήταν κι η Ρυθμιστική Αρχή εκεί.
Ξεκίνησαν λέγοντας "Η ακτινοβολία που δέχτηκαν τα παιδιά σας
δεν ήταν περισσότερη απ' ό,τι αν είχατε καπνίσει ένα τσιγάρο
ή είχατε πιει ένα ποτήρι κρασί".
Στην Πενσυλβάνια δεν μπορείς να δώσεις στα παιδιά κρασί και τσιγάρα.
Γιατί επιτρέπεται να μου δώσετε τόση ακτινοβολία;
Πάνω από 300 κάτοικοι βρέθηκαν αντιμέτωποι με το δημοτικό συμβούλιο.
Θα τα λάβουμε υπόψη μας και θα τα εξετάσουμε.
Ενώ πήγαινα στις διαφορετικές συναντήσεις, κάποια στιγμή συνειδητοποίησα
ότι όταν ρωτήθηκε κάτι η Ρυθμιστική Αρχή έδωσε μια απάντηση,
και σε μια άλλη συνάντηση τέθηκε η ίδια ερώτηση
και η απάντηση ήταν τελείως διαφορετική.
Οι αξιωματούχοι επέμεναν ότι δεν υπάρχει λόγος ανησυχίας.
Και σκέφτηκα "Ή μας λένε ψέματα
ή δεν ξέρουν τι κάνουν".
Ο φόβος του τι μπορούσε να έχει συμβεί γέννησε ένα ισχυρό αντιπυρηνικό κίνημα.
Όχι πυρηνικά!
Το αληθινό μήνυμα της ταινίας
είναι ότι αν αφήσουμε την υγεία και την ασφάλειά μας
στα χέρια στελεχών που στόχο έχουν να μεγιστοποιήσουν τα κέρδη,
τότε θα έχουμε κι άλλα Χάρισμπεργκ
και θα έχουμε αύξηση της επιδημίας του καρκίνου
που είναι ήδη ανεξέλεγκτη στη χώρα.
Θυμάμαι να είμαι στο λύκειο το '65. Μαινόταν ο πόλεμος στο Βιετνάμ.
Ήμουν εντελώς αντίθετη με τους διαδηλωτές.
Διαδήλωναν στη λεωφόρο Πενσυλβάνια και αμφισβητούσαν την κυβέρνησή μας!
Πώς τολμούν;
Οι παρωπίδες που φορούσα αφαιρέθηκαν απότομα.
Με άλλαξε.
Από νοικοκυρά έγινα ακτιβίστρια.
Διαδήλωσα στους ίδιους δρόμους, στη λεωφόρο Πενσυλβάνια,
ενάντια σε αυτό που μας έκανε το Θρι Μάιλ Άιλαντ.
Αυτό που κάνουμε εδώ είναι πιο σημαντικό από το να πολεμάμε τον ρατσισμό,
να πολεμάμε τον σεξισμό, να πολεμάμε την πείνα,
γιατί την πείνα τη νιώθω!
Τον πόλεμο τον βλέπω! Τον ρατσισμό τον νιώθω!
Την ακτινοβολία δεν τη βλέπω. Την ακτινοβολία δεν τη μυρίζω.
Κοιτάω γύρω μου μια μέρα και έχω καταδικαστεί!
Το ατύχημα στον σταθμό του Θρι Μάιλ Άιλαντ
έχει εντείνει τη συζήτηση για την ασφάλεια της πυρηνικής ενέργειας
και τίθεται υπό αμφισβήτηση το μέλλον της πυρηνικής βιομηχανίας.
ΟΚΤΩΒΡΙΟΣ 1979 ΕΞΙ ΜΗΝΕΣ ΜΕΤΑ ΤΟ ΑΤΥΧΗΜΑ
Η επιτροπή για τον πυρηνικό σταθμό Θρι Μάιλ Άιλαντ
παρουσίασε την έκθεσή της.
Όλοι οι πρωταγωνιστές πήγαν στη συνεδρίαση,
όπως το προσωπικό που ήταν στην αίθουσα ελέγχου.
Ζητήθηκε από όλους να πουν τι έκαναν που έκανε το ατύχημα χειρότερο.
Εγώ είμαι αυτός που απενεργοποίησε τις αντλίες ψύξης αρχικά.
Όπως το βλέπω εγώ,
το γεγονός ότι δεν καταλάβαμε ότι είχαμε μια βαλβίδα εκτόνωσης
η οποία ήταν ακόμη μερικώς ανοιχτή ή ανοιχτή, ήταν το πιο σημαντικό γεγονός.
Πριν από το ατύχημα, ο κόσμος πάντα έλεγε
"Αν έχεις κάποιο πρόβλημα, ο χειριστής θα σε βοηθήσει".
Ανακαλύψαμε ότι ο χειριστής,
ενώ προσπαθούσε να βοηθήσει με τις πράξεις του,
έκανε κάτι πολύ επιζήμιο για την ψύξη του πυρήνα.
Και μείωσα την ισχύ της έγχυσης υψηλής πίεσης.
Αντιμετώπιζαν μία κατάσταση για την οποία δεν είχαν εκπαιδευτεί
και υπήρξαν πολλές περιπτώσεις παρανοήσεων και παρεξηγήσεων.
Οπότε, ήταν λίγο στα χαμένα.
Αλλά εκείνη τη στιγμή
όλοι προσπαθούσαν να κάνουν αυτό που νόμιζαν πως ήταν σωστό.
Πολλά από τα λάθη που έγιναν στην εξέλιξη αυτού του ατυχήματος
ήταν ανθρώπινα.
Από τα έξι πράγματα που πήγαν στραβά, τα τεσσερισήμισι ήταν ανθρώπινα λάθη.
Ένα ήταν δυσλειτουργία εξοπλισμού και ένα ίσως ήταν σχεδιαστικό.
Η προεδρική επιτροπή
λέει ότι μια μαρτυρία συγκλόνισε τον πρόεδρό της.
Πριν το ατύχημα είχαν υπάρξει επανειλημμένως προβλήματα
με βαλβίδες ασφαλείας των αντιδραστήρων Babcock & Wilcox.
Θα έπρεπε να ληφθεί ως προειδοποίηση για πιθανό ατύχημα.
Υπήρχε μια συγκεκριμένη νοοτροπία στη Ρυθμιστική Αρχή στο παρελθόν,
ότι τέτοια ατυχήματα δεν μπορούν να συμβούν.
Ο Τζιμ Κρέσγουελ ήταν επιθεωρητής της Ρυθμιστικής Αρχής
ο οποίος είχε αποσταλεί να ερευνήσει ένα σύνολο γεγονότων
που είχαν συμβεί στο Οχάιο, στον πυρηνικό σταθμό Ντέιβις-Μπέσε.
Δεν είχαν κάποιο ατύχημα,
αλλά πλησίασαν σε ανησυχητικό βαθμό.
Οπότε, ο Κρέσγουελ ζήτησε ένα ραντεβού μαζί μου για τα θέματα με τις βαλβίδες.
Και συναντηθήκαμε μόλις έξι μέρες πριν το ατύχημα στο Θρι Μάιλ Άιλαντ.
Προφανώς νόμιζα ότι ήταν σοβαρό.
Γράψαμε ένα υπόμνημα
προς τα κεντρικά της Ρυθμιστικής Αρχής και ζητήσαμε να το δουν επειγόντως.
ΕΞΑΙΡΕΤΙΚΗ ΔΥΣΚΟΛΙΑ ΕΛΕΓΧΟΥ ΤΟΥ ΣΤΑΘΜΟΥ.
Όμως, δυστυχώς, λάβαμε απάντηση τη δεύτερη μέρα του ατυχήματος που έλεγε
"Μην ανησυχείτε γι' αυτήν την αλληλουχία".
Και η Ρυθμιστική Αρχή και όλοι θα ήθελαν το περιστατικό στον Ντέιβις-Μπέσε
να είχε διαλευκανθεί πριν το Θρι Μάιλ Άιλαντ.
Αν και πραγματοποιήθηκε έρευνα,
πηγές λένε ότι η Ρυθμιστική Αρχή δεν έδωσε μεγάλη σημασία στον Κρέσγουελ
και ότι η έρευνα έγινε περισσότερο για να τον κάνει να σιωπήσει.
Λίγες μέρες πριν από το ατύχημα στο Θρι Μάιλ Άιλαντ,
ο Κρέσγουελ έστειλε ένα σήμα κινδύνου και δεν τον άκουσε κανείς.
…ατυχήματα δεν μπορούσαν να συμβούν.
Το ατύχημα αυτό θα μπορούσε να έχει αποφευχθεί.
Αν η Ρυθμιστική Αρχή και η βιομηχανία είχαν ακούσει το προσωπικό τους.
Γιατί μετά το Θρι Μάιλ Άιλαντ υπάρχει άλλη φιλοσοφία.
Αλλά δεν υπάρχει κουλτούρα ασφάλειας.
Υπάρχει κουλτούρα κέρδους. Η οποία λέει
"Πρέπει να 'ναι κερδοφόρο, με οποιοδήποτε κόστος.
Πρέπει να δουλέψει".
Οπότε, η πραγματικότητα είναι ότι η έρευνα
της προεδρικής επιτροπής για τη σοβαρότητα του ατυχήματος ήταν κουκούλωμα.
Ευχαριστώ πολύ.
Η επιτροπή ανακάλυψε σοβαρά ελαττώματα
στον τρόπο που η κυβέρνηση και η βιομηχανία ενέργειας
ρυθμίζουν και διαχειρίζονται την πυρηνική ενέργεια.
Αλλά δεν μπορούμε να απαγορεύσουμε την πυρηνική ενέργεια στις ΗΠΑ.
Είναι ξεκάθαρο ότι η επιτροπή του προέδρου έδωσε σε εμάς
και στο αμερικανικό κοινό ένα απλό μήνυμα για την πυρηνική ενέργεια.
Προχωρήστε, αλλά προσεκτικά.
Όσοι ζουν κοντά στο πυρηνικό ατύχημα δυσκολεύονται να το αποδεχτούν.
Αποδείχτηκε ότι απέχουν πάρα πολύ
από το να κατανοήσουν την πραγματικότητα της κοινότητάς μας.
Κάτοικοι και αξιωματούχοι της κυβέρνησης υποδέχτηκαν την επιτροπή με θυμό.
Ήταν εμφανής ο θυμός και η απογοήτευση.
Εμείς πώς ακουγόμαστε στη λήψη αυτών των αποφάσεων;
Μετράμε καθόλου;
Όταν μιλάς για το μέλλον και τις ζωές των παιδιών σου,
των εγγονιών σου, των μελλοντικών δισέγγονών σου…
Είναι σκληρό. Είναι.
Μια μελέτη που δημοσιεύτηκε σήμερα έδειξε ότι το ατύχημα στο Θρι Μάιλ Άιλαντ
απομάκρυνε 44.000 άτομα από τα σπίτια τους
και κόστισε 18,2 εκατ. σε έξοδα εκκένωσης και απολεσθέντες μισθούς.
Όταν τελειώσει η φωτιά και οι τυφώνες
μπορείς να επιστρέψεις και να ξαναχτίσεις.
Εμείς επιστρέψαμε και το πρόβλημα ήταν ακόμη εδώ.
Μπορούσα είτε να αποδεχτώ ό,τι είπαν και να συμβιβαστώ
ή να ορίσω εγώ την τύχη μου.
Κι εγώ ήθελα να μάθω την αλήθεια.
Ακόμα και μετά την επίσκεψη του προέδρου, μετά τη φυσαλίδα υδρογόνου,
όλη η υπόθεση του ατυχήματος στο Θρι Μάιλ Άιλαντ
είχε τεράστιο αντίκτυπο στην πυρηνική βιομηχανία.
Αλλά κανείς δεν ήξερε με σιγουριά πόση ζημιά είχε πάθει ο αντιδραστήρας.
ΙΟΥΛΙΟΣ 1982 ΤΡΙΑ ΧΡΟΝΙΑ ΜΕΤΑ ΤΟ ΑΤΥΧΗΜΑ
Μέχρι σήμερα, οι ειδικοί μάντευαν
την πραγματική ζημιά του πυρηνικού σταθμού στο Θρι Μάιλ Άιλαντ,
αλλά σήμερα οι τεχνικοί θα έχουν αποδείξεις
του τι πραγματικά συνέβη μέσα στον πυρήνα του αντιδραστήρα.
Τον Ιούλιο του 1982
διεκπεραιώσαμε μια διαδικασία που ονομάσαμε "μια γρήγορη ματιά".
Στείλαμε εξοπλισμό παρακολούθησης ακτινοβολίας
και μία κάμερα στον πυρήνα για να επιθεωρήσουμε τη ζημιά.
Έγινε μεγάλη συζήτηση για την τεχνολογία
και για το πόση ζημιά είχε ο πυρήνας.
Οπότε, είχαμε ζωντανή εικόνα και ήχο καθώς την κατέβαζε
και υπήρχε απόλυτη σιωπή στο δωμάτιο.
Κατεβαίνουν και τα δύο καλώδια.
Είμαστε μισό μέτρο μέσα στον πυρήνα.
Είμαστε στο ένα μέτρο.
Ένα μέτρο. Όλοι λένε "Θεέ μου".
Ενάμισι μέτρο. Σιγά σιγά. Μπορείς να το τραβήξεις;
-Εντάξει. Πάω πιο αργά. -Σιγά σιγά…
Έχουμε πολύ φως. Μπορούμε να…
Πολύ ωραία φωτογραφία, Νόρμαν.
Θα ήθελα πολύ να μάθω τι είναι.
Ανακαλύψαμε ότι τουλάχιστον ο μισός πυρήνας
είχε κυριολεκτικά καταρρεύσει πάνω στον υπόλοιπο.
Ήταν ένα χάλι.
Είχε πάθει πολύ μεγαλύτερη ζημιά ο αντιδραστήρας απ' ό,τι νομίζαμε όλοι.
Όλοι.
Μιλάμε για τεράστια ζημιά στον πυρήνα.
Όταν έχασαν το νερό ψύξης,
ο πυρήνας είχε εκτεθεί και έλιωσε.
Δηλαδή, βρεθήκαμε ίσως 30 λεπτά μακριά από μια καταστροφή
όπου μια έκρηξη ατμού θα τίναζε όλο τον αντιδραστήρα στον αέρα.
Τριάντα λεπτά.
Δεν ήξερα ότι ήταν 30 λεπτά.
Χριστέ μου…
Είχαμε τήξη πυρήνα.
Το ατύχημα στο Θρι Μάιλ Άιλαντ
ήταν το χειρότερο πυρηνικό ατύχημα που έγινε ποτέ στην Αμερική.
Δεν ξέραμε όμως ότι μας περίμενε κάτι άλλο
που δυνητικά ήταν πολύ πιο επικίνδυνο από το ατύχημα.
ΥΠΟΤΙΤΛΙΣΜΟΣ: ΓΙΑΝΝΗΣ ΜΙΧΑΛΗΣ